**Изх.№25-00-50/17.04.2025 г.**

**Вх. № 81/22.04.2025 г. ДО**

**ОБЩИНСКИ СЪВЕТ**

**ГРАД РУДОЗЕМ**

**ДОКЛАДНА ЗАПИСКА**

**от инж. Недко Фиданов Кулевски – Кмет на община Рудозем**

**ОТНОСНО:** *Определяне размера на трудово възнаграждение на кмета на община Рудозем.*

УВАЖАЕМИ Г-Н ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СВЕТНИЦИ,

Съгласно чл.21, ал.1, т.5 от Закона за местното самоуправление и местната администрация, Общинския съвет определя размера на трудовите възнаграждения на кметовете в рамките на действащата нормативна уредба и средствата за работната заплата на персонала от общинския бюджет по предложение на кмета на общината.

При определяне размера на възнаграждението е взета предвид разпоредбата на чл.5, ал.16 от ПМС №67 от 14 април 2010 г. за заплатите в бюджетните организации и дейности, която гласи, че основните месечни заплати на кметовете на общини, райони и кметства се опраделят от съответния общински съвет при условията на Закона за местното самоуправление и местната администрация, като размерът на определените заплати не може да надхвърля основната месечна заплата на министър.

Предвид гореизложеното и на основание чл.21, ал.1, т.5 и чл.38, ал.7 от Закона за местното самоуправление и местната администрация, чл.5, ал.16 от ПМС № 67 от 14 април 2010 г. за заплатите в бюджетните организации и дейности, предлагам на Общински съвет- Рудозем да разгледа, обсъди и приеме следното

**ПРОЕКТОРЕШЕНИЕ:**

Определя основно трудово възнаграждение на кмета на община Рудозем в размер на 4800,00 лв., считано от 01.04.2025 г.

